
Profi Multiház társasházkezelő rendszer leírása, kezelése, főoldal.						      (2018.11.28)
Ez a rendszer legfontosabb leírása, kérem feltétlenül olvassa végig, hogy gyorsan, hatékonyan tudja kezelni, és ezzel több időt tudjon megtakarítani, valamint tudjon olyan hasznos lehetőségekről is, amire nem is gondolt, és csak itt van leírva.	
A leírásokban csak olyan információk szerepelnek, amik a használatkor nem biztos, hogy kiderülnek. Úgy van megírva, hogy a program használata közben, kipróbálva már biztosan érthető legyen. Olvasása közben ha a kevésbé érthető részeket kipróbálja, úgy már biztosan érthető lesz, és egyben a programot is megtanulta kezelni.
A programot és a leírásokat is folyamatosan bővítjük, amit a fenti dátum jelez. A fontosabb újdonságokat, információkat az Áttekintés->"Újdonságok" -nál is kiemeljük, hogy legyen gyors áttekintése a változásokra, ezt legalább hetente érdemes megnézni.	
Az on-line változat mindig a legfrissebb.  A súgókon belül - de csak az online verzióban - az aláhúzott részek kattinthatóak, amire bejön egy másik súgó oldal vagy dokumentum.  (Ez főleg a demó verzióban érdekes, mert a rendszerfunkciók leírását csak így éri el.) 	
Ezen dokumentáció nem teljes, de az 5 legfontosabb on-line súgó oldalt tartalmazza.
A rendszer lényege:
A rendszer igazi WEB alapú program, ezért nem kell telepíteni, hanem böngészőből használható, akár tablet, okos telefon, vagy linux alól is, nincs korlátozva a használható gépek száma, sőt egy időben több gépről is használható, akár ugyan abban a házban is, pl. könyvelés közben a közös képviselő tervezhet is. Ez a létező legmodernebb, 3.generációs technológia. A Windows még csak a 2.generáció. (Pár társasházkezelő program nevében benne van a WEB...., NET... szó, ez megtévesztő lehet, mert NEM WEB alapú program van mögötte!) A WEB (felhő) alapú rendszer logikájából következően minden frissítést is folyamatosan megkap. Bár több telepítést igénylő programhoz is létezik 'webes kliens', de ezek csak egy részét tudják nyújtani a valódi web alapú programok teljes értékű szolgáltatásainak.
A rendszer használata egyedülien rendkívül rugalmas, gyors, és egyszerű, mivel egy nagy tudású logika dolgozik mögötte. A program* tartalmaz minden elképzelhető funkciót, jól feltöltött Analitika törzzsel. Minden előírást, számlát, tulajdonosi befizetést egy nagyon jól áttekinthető képernyőn rendkívül gyorsan és maximálisan ellenőrzötten lehet bevinni, ezért szinte nincs is hibalehetőség. Minden fajta elszámolást, könyvelést, rezsicsökkentést, hirdetményt ezen adatokból, többlet munka nélkül megcsinál, vagyis nem kell mellette dupla munkával még egy könyvelő rendszert is használni, fizetni. Ezért a nem szakemberek, adatrögzítők is nagyon könnyen tudják kezelni. Kiválóan alkalmas a TELJESEN Automatikus bank könyvelésre! - a költség és bevétel forgalmakat is beleértve. Még a csekkbefizetések könyvelése is 100%-ig automatizálható.(OC31)  A beépített  Tervező és Beszámoló funkciói is rendkívül jók. Mind az Érték/Ár aránya, mind az élőmunka megtakarítása, mind a nyújtott szolgáltatásai kiugróan a legmagasabb bármely programhoz viszonyítva, így az esetleges magasabb ára ellenére is kifizetődőbb bármely más programnál. Bátran kattintgasson mindenhova: Már egy óra alatt meg lehet érteni a logikáját, hogy tudja használni, és 2-4 óra alatt már a fontosabb részleteit is megismeri. Ha netán mégsem egyértelmű valami, kérem jelezze, bármikor azonnal segítünk.
 
A rendszer kezelésének általános elvei:
A program minden böngészőben működik, de a Google Chrom a legjobb (letöltés), a Firefox is jó, de a Microsoft Explorer és Opera -ban vannak zavaró problémák, ezért kifejezetten nem javasoljuk, és nem is támogatjuk. Androidos tableten, mobilon is működik. IOS, Linux és más op.rendszerek megfelelő böngészőin is működik. Az Ön személyes belépési címét érdemes a kedvencek közé eltárolni a Ctrl-D gombokkal. (A jelszavát is meg tudja jegyeztetni a böngészővel, de ezt idegen gépen vagy hordozott laptopon ne tegye meg.) Az egész Multiház oldalt is a windows asztalról közvetlen indíthatóvá teheti egy ikon elhelyezésével. Ehhez a Google Chrome-ban a jobb felső sarokban Beállítás menüben a További eszközök, Hozzáadás az asztalhoz -ra kell kattintani. Firefox-ban kattintson a Multiház fülre és húzza az asztalra. Az alábbi kezelési elvek és Ctrl.... gombok leírása azért is hasznos, mert az internetezésre hasz-nált böngészők kezelésénél nagyrészt ugyan ezeket a gombokat használhatja. Csak a Firefoxban a fekvő listák nyomtatásakor a beállításoknál fekvő formátumra kell állítani, különben kicsi lesz a nyomtatott kép.
A böngészőben az F11 gombbal teljes képernyőre tud átkapcsolni (és ugyanígy vissza), ekkor több információ fér el az oldalon. A böngészőben a  betűméretet is állítható: Ctrl +/-  vagy Ctrl görgő fel/le, érdemes kipróbálni.   A PDF listák új böngésző füleken nyílnak meg, és a Ctrl-W gombbal is be lehet zárni, ami teljes képernyős módnál hasznos, hogy ne kelljen visszaváltani F11-gyel.  Sokszor hasznos lehet, hogy a lista füleket be se zárja, hogy össze tudjon hasonlítani több listát, a lista fülek között kattintgatva. (Hasonlóan magát a programot is meg lehet nyitni 2 fülön, azonos házzal - néha ez is hasznos lehet, hogy ne kelljen 2 menüpont között oda-vissza ugrálgatni.)  A fülekre való kattintgatás helyett  a Ctrl PgUp és Ctrl PgDn gombokkal is lehet a füleken balra, jobbra lépkedni.
Minden oldal jobb felső sarkában van egy nagy kérdőjel, azaz Súgó, ami általános kezelési segítséget ad (más néven 'on-line help', vagy Manual). Sok helyen az adatbeviteli kérdések mögötti kis zöld kérdőjeleknél is van súgó, csak az egeret a kérdőjelekre kell húzni. Másrészt vannak még súgók a menüpontokon, és azon oszlopfejléceken is, amik duplavonallal vannak aláhúzva: az egeret ide húzva jelenik meg egy kérdőjel - majd itt hagyva az egeret 1 másodperc múlva jön a segítő ablak. A legtöbb kezelő gombon is van súgó.	
Pár helyen a zöld fejlécekben vannak aláhúzott linkek, pl: "F2: Eddigiek áttekintése és Javítás",  ezekre is lehet kattintani. Ha kattintható területre húzza az egér nyilat, az kéz-jelre alakul át.   (Pl. menük, házváltás is.)
A törzsadatok (Bank, Tulajdonos, Vevő stb.) kiválasztásánál sok helyen a mező mögött van egy 'F1' gomb, ezzel kereshet/választhat a megfelelő törzsből. Ezért nem kell semmilyen kódot megtanulni. Sőt nem létező kód beírása esetén magától felugrik a törzs ablak a választáshoz. A törzsek könyvelés közben is bővíthetők és módosíthatóak kilépés nélkül. 
A programhoz nem készül külön teljes dokumentáció, mert sokkal hatékonyabb, követhetőbb mindig az aktuális oldalon elhelyezett célirányos segítség, a most leírt 5 féle on-line súgó, kezdve ezzel az összefoglalóval.  Ami a felületből egyértelműen kiderül, arról nem írunk, viszont a leírtak fontosak.
Egy aktuálisan látható "?" súgó oldal az on-line rendszerből úgy nyomtatható ki, hogy kijelöli a nyomtatandó részt vagy az egész oldalt (Ctrl-A), majd Ctrl-C és Word-ben Ctrl-V
A nem módosítható (nem kattintható) mezők sárga színűek.
A legtöbb kezelő gomb, (pl. "Új felvétele") gomb egér nélkül az aláhúzott betűvel (Pl. u) is elérhető.
Az egész rendszer nagy része az egéren kívül kezelhető billentyűzetről is, ezzel rendkívül gyorssá teszi az adatbevitelt és kezelést.
A kérdések után levő pipák is váltogathatók szóköz billentyűvel.
WEB-es program lévén pár kivételtől eltekintve az ESC billentyű nem használható, a megnyitott menüpontokat nem kell bezárni, hanem a menüből új menüpontok nyithatók meg. 
A baloldali menürendszer becsukható/kinyitható a felette levő nyílra kattintva. Ez azért hasznos, mert a kisebb felbontású képernyőkön szélesebb hely marad a hasznos információkra, listákra, vagy nagyobb betűmérettel is kiférnek a listák a kisfelbontású képernyőn. (Ctrl +/-)	
A Menürendszer az egéren kívül bármikor elérhető az ALT gomb nyomva tartásával, amikor lehet választani a menüpont előtt megjelenő betűk, számok sorban történő beírásával. (Pl. Könyvelés, Egyéb Költség:  ALT le, B, 6, Alt fel, vagy ha eleve a könyvelésben vagyunk akkor a B sem kell. Próbálja ki!) Adatbeviteli mezőben állva nem működik ez az Alt funkció, ilyenkor vagy ESC-pel lépjünk ki, vagy kattintsunk egy mezőn kívüli üres területre.	
A legfontosabb a könyvelés, ami teljesen kezelhető egér nélkül is, így ezzel is nagyon sok időt tud megtakarítani.
Az F2 gomb vagy ikonnal bármikor gyorsan betekinthet a könyvelési tételekbe, ahol tud keresni, és módosítani is! (javításhoz nem kell előbb törölni.)	  

Az F2-es áttekintés sok tételnél vagy lassúbb gépeken is lelassulhat. Ilyenkor felgyorsítható úgy, hogy az áttekintésben F7-et nyom. Ekkor viszont a jobb oldali navigációs csúszka nem működik, de a PgUp/PgDn, egérgörgő, stb. továbbra is jól használható. Kikapcsolni is az F7-tel lehet az F2-n belül. A beállítást gépenként meg is jegyzi.
Az oszlopok fejlécére kattintva rendezheti is az adott oszlop szerint felfelé és lefelé is. Visszalépés innen az ESC-pel is. (Nagy naplófőkönyvnél sokkal gyorsabb a jobb oldali gördítő sávval mozogni, vagy a PgUp/PgDn -nal lapozni a listában, mint a fel le billentyűkkel.)	
A nem pénzforgalmi tételek (T2,T3,T4,X) piros színnel vannak jelölve, ezek a nyomtatott naplófőkönyvbe nem is kerülnek be.	
Ha a Nyitás->Házadatok->Könyvelés-nél az F2 Tömörített nézet -et állítja be, akkor a teljes naplófőkönyv forma egy tömörített formában látható, úgy mint a "Bizonylatjegyzék listánál". így minden adat elfér a képernyő szélességében. Érdemes így használni.	

Az F2-es áttekintés jobb felső sarkában nemcsak az F8 szűrő van, hanem van még egy új gyors keresési, javítási lehetőség: egy kék "Keresés" gomb is, amivel összetettebb kereséseket is indíthatunk, sőt az itt leszűrt tételeket a  Shift F2 vagy Ctrl F2 gombbal, vagy ikonnal bármikor visszakérhetjük pl. további javítások céljából:	

A kereső felületre bejutva, keresés után a leszűrt tételek listája jobb oldalán a "ceruza" jel kattintható, ami egyből beküld a tétel módosításba. A szerkesztésből ide nem térhetünk vissza - Viszont a leszűrt tételek listáját a rendszer letárolja. Ha bármikor később megnyomja a Shift F2 vagy Ctrl F2 gombot, akkor csak az utoljára leszűrt tételeket mutatja (az F2 gombon elérhető lista formátumában). Innen újra tud módosítást indítani. Javítás után újra használhatja az Shift F2 vagy Ctrl F2-t akárhányszor.  (Ez a kék Keresés gomb a "Könyvelési listák -> "Bizonylatlista,Analitika" menüpontba dob át). 
Az előbbi kereső felületen további Szűrési lehetőség az alul levő "Szűrés a kijelöltekre" gomb. Itt a listában bepipált tételekre tovább szűkíti a szűrést és kínálja fel módosításra, mint előbb a Shift F2 -nél.  
(Ha kipróbálja sokkal egyértelműbb.)
Továbbá a Könyvelési listák -> Bank-Pénztár analitikában is van egy ugyan ilyen pipálható szűrési lehetőség, ami az alul levő "Szűrés a kijelöltekre" gombal működik, és ez után ugyan így módosíthatóak ezek.

Minden adat, törzsadat táblázatos listában, Xml szabálytörzs, Óraleolvasás valamint a könyvelés közben is a Tulajdonos, Vevő, Szállítóknál az F1-re legördülő listáknál az oszlopok fejlécére kattintva rendezheti is az adott oszlop szerint felfelé és lefelé is.  Ha  még a Ctrl -t is hozzá nyomja, (Pl. Ctrl +'Név') akkor meg is jegyzi ezt a sorrendet, vagyis egy későbbi belépéskor is így lesz rendezve. (pl.a 'Név'-re)  (Újabb megjegyeztetések törlik az előzőt.) A Ctrl + Shift + bármelyik oszlopnév kattintás visszaállítja az alapértelmezett sorrendet.
Van egy beépített számológép, ami az F4 gombra bármikor előjön. Ha egy aktív (vastagon keretezett) beviteli mezőből hívja meg, akkor a számítás végeredményét abba a mezőbe be is írja. 
Numerikus adatbeviteli mezőkre lépve az mindig kijelölt lesz, így bármilyen szám beírása azt kitörli, de jobbra/balra/home/end billentyűkkel szerkeszthető is.	
A táblázatokban a szokványos billentyűkkel lehet a leggyorsabban haladni, lapozni a PgDn/PgUp gombokkal lehet, bal/jobb szélre ugrani a Home/End -el lehet.	
Oldalirányban is lehet gördíteni a táblázatokat, nem csak az alsó gördítő sávval, ami nem mindig látszik, hanem a listába kattintás után a jobbra-balra nyilakkal is. A Home és End gombokkal a tábla legeleje és legvégére is ugorhat - így gyorsabban elérve a felső beállítás menüt.	
Ha a táblázatok oszlop szélességében nem fér ki egy név/adat, akkor a sor végén a ... jelzi a csonkolást, ilyenkor az egeret ráhúzva gyorstippként mutatja a teljes nevet/adatot. A képernyőfelbontás növelése (betűméret csökkenéssel) is segíthet a táblázatokat jobban átláthatóvá tenni. (Ctrl +/-)
A kész listákban és minden munka felületen keresni a böngésző szolgáltatásaként működő Ctrl‑F vagy F3 billentyűvel lehetséges.
A Naplófőkönyv tételeiből szűrni sokféle feltétel szerint a Könyvelési listák‑> "Bizonylatlista,Analitika" menüponton belül lehet. (A Profiban ez külön volt, "Általános Analitika" néven.) 
Minden táblázatban az F8 -cal tud keresni (mutatja is: "Szűrés: F8          ") bármely szövegrészlet beírásá-val, ami a listát azonnal szűkíti is (ékezet érzéketlen). A Törzseknél, a táblázatokban a Törlés gomb helyett a "Delete" billentyű, az Újfelvitel helyett az "Insert" billentyű és a Módosítás helyett az "M" betű is használható.  
A Könyvelésnél, Törzsadatok->Albetétkezelésnél, stb. az F8-as keresésben nem csak az ott látható tulajdonosi adatok szerint tud keresni, hanem a hozzá tartozó  Albetét és Tulajdonos megjegyzésekben, Társtulajdonosokban, Bérlőkben, sőt megtalálja az Utalási kódokat (T....) és a Csekken szereplő azonosítót is, de a csekken szereplő azonosító utolsó 3 karakterét le kell hagyni. Bármely keresett azonosító esetén nem kell azt teljes hosszban megadni, elég annak csak egy részét megadni, legfeljebb túl nagy szűkítés esetén több találat lehet. (Pl. a T00123 helyett elég lehet az 123)
Az Újfelvitel, Módosítás és egyéb ablakokat az egérrel tologathatja is. 
Módosítani nem csak a Módosítás, vagy hasonló jelentésű gombbal lehet, hanem a táblázatok celláira duplán kattintva vagy az Enter-rel is!
A többsoros mezők szerkesztésekor (pl. jegyzettömb, számlatétel, megjegyzés) új sort a Ctrl Enter -rel lehet nyitni.
A szerkesztő ablakokból a legtöbb helyen ESC-pel lehet kilépni, és az utolsó mezőn kiadott Enter-rel menteni. A sikeres mentést a rendszer visszajelzi a jobb alsó sarokban egy buborékban. (Ha netán nincs visszajelzés, a böngészőt jobb újraindítani a Ctrl F5 -tel.)
Könyvelés és analitikáknál a Tulajdonos,Vevő,Szállító, stb. kódok bevitelénél nem csak a kód, de a név is beírható, tehát F1 nélkül is jól lehet keresni. Ha Entert ad és több, a beírt tartalom szerinti kód vagy név rész van, akkor ezeket felkínálja (pl. 19, 190 kódoknál 19-et beírva). De ha a 19 után Ctrl Entert ad, akkor nem kínálja fel a többit, hanem pontosan ezt a kódot választja ki. Ha csak 1, a feltételnek megfelelő szövegrész van, azt rögtön ki is választja.
Módosítások esetén nincs Mentés gomb, ekkor a Módosítás gombbal kell menteni.
Minden könyvelési lista a Lista gombbal azonnal látható a képernyőn, és a PDF Lista gombbal PDF-be is kérhető, ami már nyomtatható is, vagy e-mailban is elküldhető, akár csoportosan is.  A "PDF Lista" szebb mint a "Lista", és egy új böngésző fülön nyílik meg, amit nyitva is tarthat vagy bezárhat. (Így több lista is nyitva tartható, amik között kattintgathat.) Ha teljes képernyős módban van (F11), akkor csak a Ctrl‑W -vel zárható be, vagy visszavált F11-gyel. A PDF nyomtatása a jobb felső sarokban a menüben levő nyomtató ikonnal, vagy a Ctrl-P gombokkal indítható. A PDF fájlba mentése a jobb felső sarokban levő letöltés ikonnal, vagy a Ctrl-S gombokkal indítható. Ha a PDF menüje nem látszik, akkor az egeret húzza a jobb felső sarokba. (Firefox-nál azonnal felkínálja a mentés lehetőséget) A Firefox nem mindig ismeri fel a keresztbe fordított oldalt, ilyenkor fél oldalra kicsinyítve nyomtat, ezért ilyenkor a nyomtatáskor a beállításokat álló helyett fekvőbe kell állítani.	
Bármely kimentett lista PDF, vagy külső fájl, a Levelezés-nél mindenkinek elküldhető.	

- Az F6 gombbal tintatakarékos módot lehet be/ki kapcsolni, ilyenkor nincs héttérszínezés sem. Ez csak könyvelési listáknál, a PDF -nél működik, mert ezt nyomtatható.	
‑ Az e-mailben elküldött listákról "E-mail log" fájl is van a Nyitásban.	
- A PDF listák a Pdf menüjéből vagy Ctrl-S -sel menthető fájlba.	
- A Listák Excelbe is menthetők (kijelölés, Ctrl-C, Ctrl-V -vel)	

Az egész rendszer kezelő felülete a felső soron van (fekete csík), pl. házak megnyitása, a megnyitott házak közötti választás, évváltás, valamint a jobb sarokban az alábbiak:
A Házak megnyitása-nál egyszerre több házat is megnyithat. A megnyitott házak között a házfülekre kattintva gyorsan váltogathat, és évet is válthat vagy bezárhat. 
A már megnyitott, aktuális ház kezelése a bal oldali menürendszerből érhető el.
A jobb felső sarokban levő 5 ikonon a Rendszer és az Összes házra vonatkozó funkciók vannak : 

♦ Narancssárga háromszög! ikon: arra szolgál, hogy az esetleges hibákat és javaslatait beküldje a fejlesztőknek egy hibajegyen, ami bekerül a fejlesztői dokumentációs rendszerbe. Abból az ablakból kérjük elküldeni, ahol látszik a probléma, mert az a képernyő is csatolásra kerül az üzenetben. Ha elég gyorsan nyomja meg a gombot, akkor a beküldött képernyőn még a buboréküzenetek is látszanak.  (Az ikon helyett az F9 gomb is nyomható). Az üzenet szövegét kérjük ennek figyelembevételével minél egyértelműbben leírni. (A fejlesztő kollégák is látják a hibajegyeket, és ezen keresztül tudnak csak belépni a házaikba a feladat megoldása céljából.) Minden kérést tárolunk, és a fontosság sorrendjében meg is oldjuk, ha lehetséges. Ha nem lehetséges, vagy megoldottuk, akkor válaszolunk is. A Hibajegyek és válaszaik a "Hibajegy bejelentkezés"-nél követhetőek.	

♦ Zöld háromszög! ikon: Ez csak az ügyfélkapus felületen látható. A Tulajdonosok itt üzenhetnek a Közös képviselőnek, amit a "Nyitás->Házadatok"-nál megadott email címére kap meg. Multiházas fiók esetén ezt az emailt a Zöld levélládában és a Webmail bejelentkezésnél is elolvashatja, válaszolhat rá:
♦ Zöld levélláda ikon: Kapott válasz levelek, Ha nincs levele, akkor nem látszik (részletesebben az itt levő súgó-ban), 
♦ Kék F2 ikon: Könyvelés áttekintés, Shift-tel a szűrt lista - feljebb már leírva,
♦ Piros csengő: Fontos Multiház rendszer értesítések, itt a fejlesztők küldhetnek üzenetet önnek, ezeket feltétlen olvassa el!  Ha nincs üzenet, akkor nem is látszik. (pl. szerverkarbantartási leállás, amit egyébként késő estére időzítünk.)
♦ Emberke ikon a jobb sarokban: "Összes-Ház és Rendszer funkciók", ennek további menüpontjai:
1.) "Bank import (elektra)" Itt lehet az Összes ház bankforgalmát 1 lépésben feltölteni, majd lekönyvelni. (modul) 
2.) "OC31.es csekk file import" Itt lehet az összes házra a csekkeket feltölteni és automatikusan lekönyveltetni (modul) 
3.) "Csoportos Beszedési Megbízás" Összes ház, Összes Bank terhelés+könyvelés egyben. (modul)
4.) "Bank/Pénztár összesítő" az Összes házra
5.) "Összes ház Hírdetménye" egy lépésben itt kérhető le
6.) "Összes ház Hátralékosok" egy lépésben itt kérhető le
7.) "Albetétszámok lekérdezése": az élő albetétek száma egy házlistában házanként és összesen egy adott napra.
8.) "Ház lezárás": A Kiment házakat itt zárja le, mert a program használati díjakat az élő albetétek alapján számoljuk. 
9.) "Webmail bejelentkezés" amivel a saját Multiházas levelező programjába léphet be a levelei átlátható kezeléséhez, válaszoláshoz.  
10.) "Webmail kapcsolati adatok" megadása, amivel a megszokott külső Outlook, Thunderbird, Mobiltelefonos kliensekkel közvetlen is tudja olvasni a Multiházas levelező fiokját.
11.) "Hibajegy bejelentkezés", ahol a hibajegyek és az arra kapott válaszok folytonosan láthatóak. (ugyfeladmin.multihaz.hu oldal)
12.) "Felhasználók kezelése" itt lehet megadni belépési, hozzáférési jogosultságokat.   
13.) "Jogosultságok kiosztása" itt lehet a Felhasználókhoz házakat hozzárendelni, 3 féle jogosultsági szinttel.
14.) "Belépési log" A belépések követésére.
15.) "Ügyfélkapu információk": az Ügyfélkapun belépő tulajdonosok által azonnal látható Hirdető tábla feltöltése.
16.) "Profi .ARJ mentés fájl feltöltés, importálás"  - a régi Profi program adati importálására.
17.) Itt lehet a Jelszavát megváltoztatni. (Tulajdonosok az e-mailban kapott linkkel való belépés után automatikusan ide jutva kell jelszót adniuk saját maguknak)
18.) Itt tud Kilépni is a programból, hogy illetéktelen ne tudja használni.

(A demóban és a nem teljes jogosultságok esetén csak a 17,18. érhető el.)
Minden menüpontnak saját súgója van, fontos elolvasni!
Legelőszőr és néha előfordulhat, hogy egy PDF lekérésekor az nem nyílik meg. Ilyenkor a böngésző tiltja le a felbukkanó ablakot, ezt a böngésző címsor jobb szélén mutatja, (téglalap, rajta piros x), ilyenkor arra kattintva kell engedélyeznie is. Firefoxban ezt a böngésző címsorban szövegesen is kiírja. 

Előfordulhat, hogy a képernyőn szokatlanul jelenik meg valami, ilyenkor az F5 gomb frissíti képernyőt.
Ha ez kevés, nem működik valami, vagy túl lassú, vagy nincsenek válaszok, akkor a Ctrl‑F5 gombbal lehet újraindítani a böngészőt. Ha ezután sem működne, kérem jelezze a hibát.	

Széles sávú internet hiányában mobil internettel is használható a számítógépe, úgy hogy a mobil telefonján bekapcsolja a "hotspot" szolgáltatást, és akkor a számítógépe Wi-Fi -n keresztül kapja meg a netet. 
(Kis adatforgalommal dolgozik.)

A rendszer használata, menüpontok összefoglaló:
ÚJ HÁZAT vagy importálunk (feljebb) vagy megnyitunk a bal felső sarokban levő Társasházak kezelése gombon, és végigmegyünk a varázsló 4 oldalán, majd mentjük. Itt választhatunk a már megnyitott házakból is. Egyszerre több házat is nyitva tarthat, ezeket a felső soron látja, az aktív ház a narancssárga színű. Sőt különböző gépekről is dolgozhatunk ugyan abban a házban egy időben. 
Az Új ház egy teljes számlatükörrel jön létre. Ha Ön előzőleg létrehozott egy "MINTA" nevű házat, akkor annak a számlatükrével és szállítóival fogja megnyitni.
A Házválasztás után az első Áttekintés menüpontba kerülünk, ahol a házzal kapcsolatos teendők jelennek meg. Ha a tulajdonos törzs hibásan van feltöltve, akkor megjelenik a tulajdoni hiány a kezdő és vég dátum feltüntetésével, ami alapján könnyen megtalálja a hibás vétel/eladási időpontot, vagy hiányzó új tulajdonost, ehhez a Törzslisták->Tulajdonos lista is segít. Ha hiány vagy többlet van, akkor azt mindenképp ki kell javítani, addig ne is nyisson új évet.  Alatta a Társtulajdoni hányad a lakásokon belüli társtulajdoni hányadok kitöltöttségét jelzi.
Itt van egy Határidő napló is, ahol be is tud írni belekattintással,és idősoros Jegyzettömb nézetre is válthat.
(Ugyan ezt a Határidő naplót éri el alul a Nyitás/Jegyzetek menüpontban)
A menürendszer ésszerű csoportosítása bármely funkciót gyorsan elérhetővé tesz,és a súgók magyarázzák is.
Az utolsó "Nyitás,Egyéb" menüpontban tudja elvégezni a részletesebb házbeállításokat, ezért az összes almenüpontot, fület kattintsa végig!
A Nyitás->Házadatok->Könyvelés pontban létfontosságú könyvelési paraméterek állíthatók be, ami az egész könyvelési filózófiát meghatározza. Itt csak a legfontosabbat emelem ki: "A Befizetéseket a Közös költséggel egybe könyveli?  (egybe javasolt)"
Először döntse el, hogy a 2,3,...9,E (Fűtés Víz, Stb.,Egyedi) Tulajdonosi előírások/ kötelezettségekhez tartozó BEFIZETÉSEKET a Közös költséggel egybe kívánja-e könyvelni, vagy külön-külön előírásonként párosítva. Ez utóbbi esetben egy egyösszegű befizetésnél elég nehéz eldönteni, hogy abból mennyi menjen a Közösktsg, re, mennyi a Fűtés, Víz, stb.re. Éppen ezért kifejezetten azt javasoljuk, hogy 1 befizetést 1 összegben könyveljen le, vagyis ne bontsa szét. Ebben az esetben is az előírásokat külön-külön fogja látni, tehát a tulajdonos nem kap kevesebb információt, és egyszerűbb is lesz az elszámolása. Egybekönyvelés esetén minden befizetés a Közösktsg befizetésnél lesz, ezért a 2,3..(Fűtés,Víz..) egyenlegek nem lesznek az elszámoláson és az összesítő listákon sem, ami a kevesebb oszlop miatt szintén sokkal átláthatóbb lesz.   (Egybe könyvelés esetén könyveléskor az E2...E9 kódok nem is választhatók ki, és a Tulajdonosi befizetés bontással menüpont sem látható. )
Először a "Törzsadatok" összes almenüpontját értelem szerint célszerű kitölteni, bár könyvelés közben is lehet a törzsadatokat bővíteni, módosítani:
A legfontosabb az "Albetét kezelés". Itt adhatóak meg értelemszerűen a tulajdonosok, társtulajdonosok, albérlők adatai (NM, Lég M3, stb). Az utolsó fülön levő "Tartozékok"-nál olyan ház specifikus további numerikus paraméterek adhatóak meg (pl. Garázs, Teremgarázs, Tároló, Komfortfokozat, Kertrész), amelyeket nem talált meg az előző füleken. A Tulajdonosi/Albetét és nyitó adatok EXCEL táblából is betölthető! Fontos, hogy ezután a füleken levő bármely törzsadattól függővé teheti a Közös költség, Garázs, Tároló, stb.-hez rendelt előírások és nyitótartozások összegét, ez az: Előírásrendszer, részletes leírása ott.  A Víz, Hőmennyiség, stb. órák leolvasásából számolt előírások is az előírásrendszerbe kerülnek be.
Analitika Törzs" más néven számla tükör a könyvelési fajtákat tartalmazza a könyvelendő naplófőkönyvi oszlopok szerinti csoportosításban.  A menüpontba lépve ezek jól láthatóak.  Minden egyes betű a naplófőkönyv 1-1 oszlopát is jelzi. Pl. A "D": Adóköteles Bevétel. ->pl. DB: Bérleti díj. részletesebben ott.
Minden törzs kódja a könyvelésben való felhasználása után is megváltoztatható, ilyenkor az a könyvelésben is módosul, tehát az adatok konzisztensek maradnak. Így teljesen rugalmasabban tudja paraméterezni, változtatni a törzseket, véglistákat.
A Tulajdonos és a Vevő törzsnél is bejelölhetjük a Forrásadót, azaz Szja-t, amit cégeknél szokás bepipálni, akik a befizetéseikből maguk vonják le a 15% szja-t - a magánszemélyek adóköteles bevételét pedig a háznak kell befizetni. Az 'F2' áttekintésben ezek az összegek narancssárga háttérszínnel jelöltek, és lista is fog készülni ezekről, ahol összesítjük is, mivel negyed évenként fizetendők be.
Csak a Tulajdonosi nyitóegyenlegek az Albetét/Tulajdonos törzs feltöltése után az Előírásrendszer-ben adhatók meg, leginkább a: 12 havi előírás -ban, a 2. fülön, az Áthozat oszlopban.
A Nyitás->"Nyitási adatok" a naplófőkönyvi nyitást tartalmazza, és csak az első (nyitó) évben kell megadni.  A Bankok, Pénztárak nyitó adatai a Bank-pénztár törzsnél is megadhatók, ami ugyan ez.  
Ha egy előző évben bármit változtat (tulajdonosi előírás vagy összeg), akkor az új Záróegyenlegek a Nyitás->Újranyitás-sal kerül át a következő évi Nyitó tételekbe és Áthozatokba, semmilyen könyvelési tétel nem veszik el.
Minden pénzforgalmi könyvelést a naplófőkönyvbe kell rögzíteni. Mivel a Bejövő és Kimenő számlák beérkezéskor még nem pénzforgalmi tételek, csak kiegyenlítéskor, ezért ezeket a Könyvelés-nél nem lehet rögzíteni, de a Számlák-nál célszerű rögzíteni, de nem kell. Ha nem rögzíti, akkor kiegyenlítéskor egyből a naplófőkönyvbe könyvelendő. Ha viszont rögzítette, akkor a kiegyenlítéseket is itt kell rögzíteni, és innen kerül át automatikusan a könyvelésbe is. (Ha nem így járna el, akkor a számlanyilvántartás hamisan kiegyenlítetlennek mutatná.)	
Ha használja a Bejövő és Kimenő számla nyilvántartást, akkor lehetősége van kiegyenlítetlen számla listákat is kérni. 	
A Kimenő számla nyilvántartás egy felvitellel számlát is tud nyomtatni, és azonnal e-mailban el is küldeni a számlát.
A Könyvelés részletes leírása Könyvelés->Tulajdonosi befizetés súgójánál van leírva. Az automata bankkönyvelő a Könyvelés->Bank Import (XML) menüpontnál van.  
A tulajdonosok a saját egyenlegközlőjük megnézéséhez az "ügyfélkapuba" a saját e-mail címükkel léphetnek be, ennek részletesebb leírása a Törzsadatok -> Albetétkezelés -> Tulajdonostörzs -nél van leírva, ez modul.	
Az Ügyfélkapuba belépve érhető el a Dokumentum modul is, és ha a tulajdonos kapott rá jogosultságot, akkor az Szvb modul is.
A teljes ügyfélkapus szolgáltatás akkor lesz hasznos önnek is, ha minél többen használják, hogy gyorsan, egyszerűen tudja a tulajdonosokat elérni. Ehhez a Dokumentum tárba töltse fel az utolsó jegyzőkönyvet, alapító okiratot stb.	
Az "Ügyfélkapu információk" szövegeit is töltse fel, hagy a tulajdonosok lássák, hogy hasznos dolgokat talál az ügyfélkapun. Minél sűrűbben aktualizálja is ezeket.	
Rögzítse be minél több tulajdonos email címét, amit jelenléti íven is be tud kérni közgyűlések alkalmával.
Akár hetente nyomja meg a Nyitás->Házműveletek->Ügyfélkapu kiküldés gombot. Ez az összes még nem bejelentkezett tulajdonosnak kiküldi a beléptető linket. 
A program úgy ismerhető meg a legkönnyebben, ha minden menüpontba belép, és ott elolvassa az ottani nagy súgót "(?)", kipróbálja a funkciókat. A program rengeteg hasznos listát tud generálni. Ha nem talál meg valamit, kérem jelezze, és ha tényleg nem tudja a rendszer, és hasznos is, akkor meg is csináljuk.

Biztonság:
A Profi Multiház minden adatot a szerveren kívül a Microsoft Azure mentőprogrammal 2 különböző földrészen is tárolja. A mentések minden éjjel 4 órakor indulnak, természetesen titkosítva. 3 hónapig minden napra van mentés, utána ritkábban. A böngészőben az adatok https:// titkosított csatornán folynak, így maximális a biztonság.
A szervereink a Victor Hugo utca 18-22. szerverközpontban van. Vannak tartalék szervereink is, amire szükség esetén pár óra alatt visszatölthető a mentés.	
A szerver karbantartás mindig késő esti, éjjeli időpontokban van, amiről pár nappal előtte tájékoztatást küldünk. Nemtervezett leállás az eddigi 4 év alatt csak kétszer volt, fél és egy órára, az új szervereinkkel még ennyi sem lesz a jövőben. Az adatok biztonságát, a program magas színvonalát és megbízhatóságát a társasházkezelő piacon a jelenlegi legnagyobb team biztosítja.
Adatvédelmi nyilvántartásba vételi határozat: NAIH-91427  (Pdf-ben a honlapunkon, vagy ezen a linken is: Adatvédelmi nyilatkozatunk )
A program megfelel a GDPR szabályainak, azonban a közösképviselő és a tulajdonosok közötti adatkezelési szabályozás önökre tartozik.
Közös képviselő cégek közötti ház adatállomány átmásolására is van lehetőség, amennyiben az átadó képviselő írásban-emailben ezt kéri.
* Pár funkció mostanában készül el:  Mérleg, FMH és jogi kezelés, Tulajdonosi hibabejelentés (pl.csőtörés), Biztosítási események követése, kettős könyvvitel és pár egyenlőre még nem publikus exra szolgáltatás (és persze rengeteg hasznos fejlesztés, finomítás, amit a felhasználóink is kérnek: Újdonságlista).
Bár okos telefonon is egész jól működik, de lesz egy mobil alkalmazás is.
A rendszert folyamatosan fejlesztjük a felhasználói tapasztalatok alapján, ezért várjuk az ön javaslatait, észrevételeit is.
Schuller András 
www.scha.hu
profi@scha.hu
267-3648         (9-24h)
30/942-42-48   (9-22h)
hétvégén is!

Naplófőkönyvi Könyvelési menüpontok és a Tulajdonosi befizetések:
Az könyvelési menüpontokban tud minden pénzforgalmi könyvelési adatot rögzíteni. Az hogy Bank vagy Pénztár-e, az az utolsó kérdésnél adható meg.
Az itt rögzített könyvelésből készülnek el a listák, analitikák, ezért máshova ugyan ezen adatokat nem kell rögzíteni.
A nem pénzforgalmi számlákat nem itt, hanem a 'Számlák' főmenüpont alatt lehet (de nem kell) rögzíteni, akkor viszont a számla kiegyenlítést is ott kell rögzíteni, és kiegyenlítéskor onnan kerül át ide a könyvelésbe.  
Csak a banki tételek rögzítése teljesen automatizálható is, erre a "Bank import (XML)" menüpont való, de akkor javaslom ezt használni, ha már ismeri az alábbi manuális módszert.
Minden könyvelési menüpont kezelhető egér nélkül is!  A Bizonylatszámba mindig az alapbizonylat számát, vagyis a Pénztár vagy Banki kivonat számot kell rögzíteni, Pl., 001, 002, 003, ... - 3 karakteren, hogy a listákon jól látszódjanak a növekvő értékek. Számlaszámot is rögzíthet a bizonylatszám fennmaradó helyén pl. "003,A1792782" de a hely itt korlátozott, mert a naplófőkönyvet ki is kell nyomtatni olvasható betűmérettel. Esetleg még a Megnevezésbe is írhatja a számlaszámot, bár eleve nem is kell mindig, rövidíteni is lehet.	

Ha a Bizonylatszám-nál F1-et nyom, akkor az utoljára könyvelt bizonylatszámot ajánlja fel, és ilyenkor nem is figyelmeztet, hogy "Létező bizonylatszám!"
 Ha "*" -ot ad meg, akkor a "*" pénztárbizonylat nyomtatás esetén automatikusan lecserélődik a soron következő pénztárbizonylat számra. (ez modul)
A Törzsadatok főmenüpont, Analitika törzs-be felvitt költségnemekre tud itt könyvelni, bár könyvelés közben is vihet fel, módósíthat költségemeket.
Bármikor az F2-vel gyorsan betekinthet a könyvelési tételekbe, ahol tud keresni, és módosítani is! (az M gombbal is, de könyvelés közben hívva nem enged módosítani)	
Az F2-es áttekintés sok tételnél már lelassulhat. Ilyenkor felgyorsítható úgy, hogy az áttekintésben F7-et nyom. Ekkor viszont a jobb oldali navigációs csúszka nem működik, de a PgUp/PgDn, egérgörgő, stb. továbbra is jól használható. Kikapcsolni is az F7-tel lehet az F2-n belül. A beállítást gépenként meg is jegyzi.
Az F2 áttekintésben lehetőség van könyvelési bizonylat kép (.Jpg) feltöltésére és megnézésére is (modul) A feltöltött képet a bizonylatszám mögötti képecske mutatja. Erre a képre kattintva lehet azt megnézni/letölteni. A kép törölhető is. Megjegyzem, hogy a Dokumentum modulban a .bizonylatok mappában is láthatóak ugyan ezen bizonylatok. A Könyvelési listák->Bizonylatképek -nél is megnézhetőek a képek (pl. Szvb részére).
Az F2-höz hasonlóan, de csak könyvelés közben az Analikak kód mezőn állva az F3-mal is betekinthet a könyvelésbe, de csak az éppen megadott analitika kódra kódokra szűkítve, pl. G12 Áramdíjnál megmutatja az összes eddigi G12 kódú Áramdíj sort.
A könyvelést nem szükséges dátum szerint növekvően könyvelni, mert a rendszer azt sorba rendezi.
A könyvelés közben folyamatosan látjuk a bankegyenlegeket. Ha netán itt hibás értéket mutatna, akkor a Nyitás->Házműveletek->Bankok újraszámítása javítja. Mivel a könyvelés könnyen módosítható, ezért a könyvelés igazi ellenőrzése a Könyvelési listák -> Bank-Pénztár Analitika, itt könnyen tudja ellenőrizni az utolsó bankkivonat egyenlegét, és ha stimmel, akkor szinte biztos, hogy nincs hiba. Ha nincs egyezés, akkor a hibát itt a legkönnyebb megkeresni: a bizonylatszámok, azaz bankkivonatok számának egyesével kell növekednie, ennek hiányossága, hibás más bank vagy pénztári sorszámok igen feltűnőek. Egyébként meg hiba annál a dátumnál van, ahol már eltér az egyenleg a bankkivonat egyenlegétől.
A Könyvelési rendszerünk alapja a naplófőkönyvi oszlopok szerinti könyvelés, amikhez külön menüpontok tartoznak. Minden menüpont adatbevitele némileg más, és nagyon vezeti önt, mindegyiknek saját választható analitika kódcsoportja van, így nem tud rossz helyre könyvelni, felesleges adatokat nem kér be, nem kell átugorni.
A Vevő / Szállító törzsek kezelésének engedélyezését a Nyitás->Házadatok->Törzsek beállítása-nál  lehet bejelölni, csak ekkor jelenik meg a könyvelésnél a Vevő: vagy Szállító: kérdés - választási lehetőség.  Ha később szeretne egy-egy vevő vagy szállítóra forgalmát kigyűjteni, akkor engedélyezze, hogy könyveléskor meg tudja adni. Ha viszont nem használja, akkor ne engedélyezze, mert csak mindig át kell ugornia, ezzel lassítva a munkát.
Így nagyon áttekinthetően és rendkívül gyorsan lehetséges könyvelni még a kezdőknek is.
A végén a Mentés újfelvitellel gomb lekönyveli az adatokat és egyből vissza is megy újfelvitelbe, ahol az előbb használt dátum, bizonylatszám, analitika kódot újra felajánlja. Ez akkor hasznos, ha egy kivonaton több tétel van. Erre az "u" betű is jó mint gyorsbillentyű.
 ♦ A Tulajdonosi befizetések rögzítése:
Itt tudja könyvelni tulajdonosi befizetéseket (a Nem adóköteles és Adóköteles-t is). Sehol máshol nem kell újra rögzíteni, mert innen kerülnek be a listákba is.
Könyvelés -> Banki import (modul, részletes leírás itt.):  Amennyiben ezen a menüpontban a bankszámla történet XML-be mentését feltölti, akkor annak MINDEN beazonosított tételét lekönyveli!  Mivel a csekkes befizetések nem automatizálhatók, ezek a nem lekönyvelt befizetések  ITT a Tulajdonosi befizetésnél fent egy keretben vannak és várnak a kézi beazonosításra.
 A Nyitás->Házadatok -nál is leírtakat itt kivételesen megismételem, mivel nagyon fontos:
"A befizetéseket a Közös költséggel egybe könyveli? (egybe javasolt)" kérdés megfontolt kitöltése rendkívül fontos:
Először döntsük el, hogy a 2,3,...9, E (Fűtés Víz, Stb., Egyedi) Tulajdonosi előírások/kötelezettségekhez tartozó BEFIZETÉSEKET az 1.:Közös költséggel együtt kívánja-e könyvelni, vagy külön-külön előírásonként párosítva. Ez utóbbi esetben egy egyösszegű befizetésnél elég nehéz eldönteni, hogy abból mennyi menjen a Közösköltségre, mennyi a Fűtés, Víz, stb.re. Éppen ezért kifejezetten azt javasoljuk, hogy 1 befizetést 1 összegben könyveljen le, vagyis ne bontsa szét.  Ebben az esetben is az előírásokat külön-külön fogja látni, tehát a tulajdonos nem kap kevesebb információt, és egyszerűbb, átláthatóbb is lesz az elszámolása. Vagyis egybekönyvelés esetén minden befizetés a Közösktsg befizetésnél lesz, ezért a 2,3..(Fűtés,Víz..) egyenlegek nem lesznek az elszámoláson és az összesítő listákon sem, ami a kevesebb oszlop miatt szintén sokkal átláthatóbb lesz.
Amennyiben a Befizetéseket mégis Külön könyveli, csak akkor megjelenik egy új menüpont: Tulajdonosi befizetés bontással, ilyenkor nyilván ezt jobb használni, mint a Tulajdonosi Befizetést, mert egyszerre több befizetést is tud könyvelni, sőt szétosztani is az előírásokra.	

Ha egybe könyvel, annak azért van egy könnyen kiküszöbölhető hátránya, hogy a tervezés és beszámolóban a Fűtés, Víz, stb. befizetések a Közös költséggel összevontan lesznek benne. Azonban ha évente egyszer 2 lépésben átvezeti az E1 közös költség befizetést az E2 pl.Fűtésre, akkor ez is meg van oldva. Ezt jelenleg az ISM ismeretlen befizetőn keresztül tudja átkönyvelni. (Ehhez egy Q Átvezetési pénztárat célszerű használni.)
Szintén a könyvelés előtt építse fel az Előírásrendszereit, ott is van nagy súgó arról.
A többi már magától értetődő, és a kis kérdőjelek, súgók is segítenek.
Itt az F8-cas keresés nem csak a látható tulajdonos nevekben keres, hanem az Albetét megjegyzések és a Társtulajdonosok neveiben is, valamint az Utaláskódokban is.
Itt a tulajdonos listában a tulajdonosra húzva az egeret gyorstippként megmutatja a társtulajdonost is, ha van.
A Tulajdonosi elszámoláson egy tulajdonosnál az egyező napon és bizonylatszámon levő tételek 1 sorban fognak megjelenni. Ha több sorban szeretnénk látni, akkor eltérő bizonylatszámokat kell megadni, pl. egy pontot kell a végére tenni.
Amennyiben a Nyitás->Házadatok->Könyvelés-nél a Csekkdíj>0, vagy Banki készpénz díj>0, csak akkor a Tulajdonosi adatfelvitelek végén van egy kérdés, hogy Normál / Csekkes / Banki Készpénzes, mert ettől függően a megadott Csekkdíjat / Banki készpénz díjat ráterheli a tulajdonosra. 
 
♦ Tulajdonosi befizetések bontással:
Ez a menüpont csak akkor jelenik meg, ha a Befizetéseket Külön könyveli (Nyitás->Házadatok->Könyvelés). Ez lényegében azonos a "Tulajdonosi befizetés"-sel, de abban több, hogy itt egy lépésben lehet a tulajdonos befizetéseit különböző jogcímekre lekönyvelni (E1:Közösktsg, E2:Fűtés, E..: stb), valamint jobb oldali Szétosztandó összeget a Leosztás gombbal az előírások sorrendjében be is teszi a befizetés összegekbe, ami ezután még át is írható.
 
Megjegyzés: 
Kompenzáció/Önkormányzati támogatás könyvelése tulajdonosi befizetésként könyvelendő, mivel az egy tulajdonos helyett történő befizetés. A Bizonylatszámba a ~Fűtés számla biz.számát kell írni, valamint a mező végére a "KOMP" vagy "TAM" szócskát, hogy egyértelműen látszódjon az elszámoláson az összeg forrása. (Rosszabb és munkásabb megoldás egy negatív egyedi előírással megoldani ezt.)
Másik megoldás, hogy egy új (pl. E5) "Kompenzáció" előírást nyitunk, aminek nem kell előírást adni, viszont ezeket a befizetéseket ide könyveljük. Ekkor a ház összesítőkön is elkülönítve lesz a kompenzációs befizetés.
(Lehetséges, hogy a későbbiekben pl. egy E1K befizetés kód is lesz ebből a célból)
 
Kettős könnyvitel is lessz a programhoz - várhatóan 2019-ben. Talán még a meglevő naplófőkönyv is átfordítható lesz kettősbe. Eddig azért nem siettünk a kettőssel, mert a jelenlegi listák összesítései, mint analitikák, a kettősbe havi 1-1 sorba könyvelhetők, így számszakilag helyes kettős hozható létre havi 10 perc munkával. Legrosszab esetben is ha csak a tulajdonosi befizetések havi összesítéseit viszik át egyben, és minden mást újra könyvelnének, akkor is sokkal jobb és gyorsabb a Multiházba könyvelni, mint egy kettősbe, mert a kettősben előállítani az analitikákat nagyságrendekkel több munka mint az előbbi megoldások. Ha van kérdése, a részletek miatt kérem hívjon.
Szintén a könyvelés előtt építse fel az Előírásrendszereit, ott is nagy leírást talál erről.
A többi már magától értetődő, és a kis kérdőjelek is segítenek.

Sok féle logikával lehet megadni a lakások előírásait, az alábbi 4 menüpontban, valamint az Óraleolvasásoknál is:
9 db "12 havi" előírásrendszer tábla van és egy korlátlan tételszámú "Egyedi" előírás rendszer, amit 3 féle logikával lehet feltölteni:
1) 12 havi előírás (és nyitó áthozat) (9 db tábla)
2) Egyedi előírás   (korlátlan tétel)
3) Egyedi csoportos előírás
4) Egyedi visszaosztás
5) Óra leolvasás, ami a fenti 9 db - 12 havi, vagy Egyedi előírás táblákat tölti fel.
(Ez után írjuk le a képletek használatát.)
  1) 12 havi előírások (és nyitó Áthozatok) (9db):
Ez a legfontosabb, havi rendszerességű előírás összegeket tartalmaz, amiből 9 lehet. Az első mindig fixen a Közös költség, a 2...9 igény szerint megadható, pl. Fűtés, Víz, LTP törlesztés, Garázs bérlet, stb.
A lényeg, hogy a tulajdonosi elszámolásokon annyi előírás adat-oszlop lesz, amennyit Ön létrehoz, és aktivál is. Érdemes takarékoskodni az oszlopokkal, mert max. 6 előírás oszlop fér ki szépen az elszámoláson, e felett keresztbe lesz fordítva a papíron. Az 6 oszlopba beszámít az 1 db egyedi előírás oszlop is, akkor ha van valamilyen egyedi előírás az adott tulajdonosnál. Ha több egyedi előírás van, az akkor is csak 1 oszlopot foglal el.
Az olyan előírásokat, ami nem havi rendszerességű, mint pl. Kaputelefon beszerelés, Ügyvédi költség, ezeket mindenképpen a következő 3 féle egyedi előírás rendszer (módszer, alábbi 2-3-4 pontok) valamelyikében érdemes rögzíteni, hogy a tulajdonosi elszámolás minél áttekinthetőbb legyen. Ezek a tulajdonosi elszámoláson az Egyedi előírás oszlopában jelennek meg, valamint a lista végén ezeket egymás alatt nevesítve is felsorolja. Egyedi előírásokból bármennyi lehet.
Használata: A Bal oldalon választ a 9 előírás közül, a Jobb oldalon 2 fül van:
♦ Az Első "Alapbeállítások" fülnél: megadja a Képletet*, Nevet, Rövidnevet, aktiválja, stb.:
A Rövidnév jelenik meg az előírás oszlopok felett. Ettől függetlenül, de tartalmilag azonosnak kell lennie a könyvelési analitika kód nevével (Törzsadatok->Analitika törzs-nél tudja átírni), pl. a 2. előírásrendszer esetén: Rövidnév: "Fűtésktg"  és  E2 analitika kód:  "Fűtés költség befizetés"	
Ha az Előírásnév és a Könyvelési kód név nem egyezik meg, valamelyiket át kell írni.	
"Adóköteles" tipikusan az osztatlan közös tulajdonú területek kiadása utáni bérleti díj, ami után 15% forrásadót is kell fizetni. Az ilyen jogcímre történő befizetés az Adóköteles bevétel naplófőkönyvi oszlopba kerül, pl. D3. Ezért ilyenkor a befizetés könyvelésekor nem lehet összevonni az E1 Közös költség befizetéssel. (beállítása: Nyitás->Házadatok->Könyvelés)
♦ A Második "Előírások-Költségnév" fülnél:
a) A már megadott képlettel, az összes lakás 12, vagy megadható hónapjaira érvényesítheti a képletet sárga "Számítás" gombbal. Mivel a menüpont végigvezet ezen, ezért csak a nem nyilvánvaló információkat írjuk itt le.  Az előírás képlete változtatható, összege akár minden hónapban lehet más. 
Ha a képletben felhasznált alapadatokat a tulajdonos törzsben változtatja (pl. nm, bentlakók száma), akkor a "Számítás" gombbal újra kell érvényesítenie az összegeket (a megadható hónapokra).
Ha úgy gondolja, hogy nem lehet képletet használni pl. kivételek miatt, akkor is lehet képletet használni, csak olyan oszlop elemet kell tartalmaznia, ami a kivételeket, korrekciókat  tartalmazza. Ha pl. 3 tulajdonosnak több az előírása, akkor a tartozékoknál pl. a FIX vagy KORR oszlopba őnáluk beírja a korrekció összegét, és a képlethez hozzáírja hogy "+KORR", pl. NM*100+KORR
b) Ha képlettel mégsem adhatóak meg, akkor egyenként is be tudja vinni az előírás táblázat tetszőleges (tipikusan Január) oszlopába a cellára duplán kattintva vagy az Enter gombbal. Az összeg megadását Enterrel kell zárni. (Számológép funkcióra az F4 gomb hasznos lehet itt is, de a végeredményt csak akkor írja be, ha már beírásmódban vagyunk benne a cellában.) 
Ha a többi hónapban azonosak az összegek, akkor a Január vagy más hónap előírásai a többi hónapba átmásolható a sárga "Másolás" gombbal.
Itt a táblázatban az "Áthozat" oszlopba kell bevinni a tulajdonosok január 1-jén aktuális nyitó tartozását.
Túlfizetés esetén negatív előjellel kell bevinni, mert az áthozat is előírás.   Ez az Enter vagy duplakattintás után írandó be, majd Enterrel kell zárni.
Ha a Nyitás/Házadatoknál a Befizetéseket "egybe könyvelési módra" állította be, akkor elég csak a Közös költség nyitót kitölteni, egyébként előírásnemenként külön-külön.	
Az "Áthozat" csak az első, nyitó évben tölthető ki, a további években automatikusan hozza át, mivel nem térhet el a nyitó a zárótól. (ilyekor a sárga szín azt jelzi, hogy nem módósítható.) Ha mégis módosítani kell, akkor pl. az előző év december 31.re be kell vinni egy +/- egyedi előírást, aminek nyoma van (pl. 'Tartozás törlés' szöveggel) és újranyitással módosulni fog a nyitó. Azonban direkt is lehet módosítani, ha a Nyitás->Házadatok->Könyvelés->"Tulajdonosok nyitóját kézzel adja meg:" -et bepipálja, de ezt csak nagyon indokolt esetben javasoljuk használni, különben el fog térni a záró a nyitótól!	   
(Az 'Áthozat' oszlopfejlécre húzva ez egeret is elolvashatja ezt az információt)
Csak a Közösköltségnél, ha van kamatszámítás, akkor a Nyitó Összeg Nyitó kamatot is tartalmazhat, ha a megelőző "K" oszlopban csillag van. Ha a csillagra húzza az egeret, megmutatja a nyitó kamatot.
(Az Önkormányzati lakások áthozata összesen egy érték, amiről nem mondható meg, hogy mely lakásokhoz tartozik, mivel az önkormányzat egybe fizet be, ezért itt 0-kat mutatunk, de ha mégis megad valamit, az az összeshez hozzáadódik.)
Az önkormányzati tulajdonosok a lista végére vannak téve, azon belül Kódra van rendezve, de átrendezheti a kívánt oszlopfejlécekre kattintva.
Tipp:Évközi képlet változás esetén a régi képleteket és megjegyzéseket a jegyzettömbbe érdemes másolni (Áttekintés oldal)
 2) Egyedi előírás:
Itt tud 1-1 albetéthez olyan előírásokat felvinni, ami csak nála, csak egyszer van, pl. Ügyvédi díj, Vízdíj elszámolási különbözet. Ezeket Dátummal, Jogcímmel, Összeggel fel tudja vinni. A Jogcím az elszámoláson is rajta lesz, de a Megjegyzés mező nem, azt csak itt látjuk.	  
Itt célszerű egyedi jóváírásokat is rögzíteni, azt viszont negatív előjellel.
Az Egyedi nyitó áthozatokat (és Nyitó kamatokat is) nem itt, hanem a "Nyitás->EE nyitó, Nyitókamat" menüpontban lehet megadni, de csak a nyitó évben.
 3) Egyedi csoportos előírás:
Itt lehet a ház több vagy összes albetétjének alkalmi fizetendő előírásait rögzíteni csoportosan, pl. Kaputelefon beszerelés albetétenként 6000 Ft, Levélláda csere 4000 Ft, de más arányban képlettel* is megadható nm, m3, garázs stb. függvényében. A rendszer a csoportos előírások neveit a bal oldalon sorolja fel, és későbbi is módosítható 1-1 csoport. A jobb oldalon látszanak a bal oldalon kijelölt csoportba tartozó tulajdonosok.  Egy csoporton belül a jobb oldalon is lehet egyesével módosítani még az előírásokat. (dupla kattintással vagy Enterrel is)
A tulajdonban már nem levő tulajdonosokat fel sem ajánlja. Az "Aktív albetétek" gomb is csak a dátum szerint élőket jelöli meg.
A "Vízóra modullal készült" csoport itt nem módosítható.

 4) Egyedi visszaosztás:
Egy nagy költség (pl kaputelefon beszerelés 200.000 Ft) visszaosztása albetétekre megadható arányban, az egyedi előírásoknál jelenik meg. Az albetétekre jutó összeg aránya lehet egyenlő, tulajdoni hányad, nm, m3, stb., és képlet is lehet.
 5) Óra Leolvasás:  

A Víz, Hőmennyiség, Áram stb órák leolvasásából számolt előírások a fenti 12 havi vagy Egyedi előírás táblákba kerülnek be, leírása ott.
A fenti előírás menüpontokban is az F8-as szűrés az Albetét és Tulajdonos megjegyzések, Társtulajdonosok, Bérlők neveiben is keres. (mint a Törzsadatok->Albetétkezelésnél)
Az összes előírás ki is listázható a Tulajdonosi listák -> Havi előírás -nál.
 
 *KÉPLETEK MEGADÁSA:
Használata a: 12 havi előírásrendszer -> Alapbeállítások fülénél is le van írva a képernyőn tömören. 
A fenti 1,2 3 és 4. rendszerekben az előírásokat (kivetéseket) rendkívül rugalmasan, tetszőleges képletekkel tudja megadni, amiben az albetét törzs alap adataira tud hivatkozni , pl.: Tul_h (Tulajdoni hányad), Nm, M3, Vizora valamint az Albetét törzs, Tartozékok fülön felsorolt numerikus változókra is, de ezeket önnek kell tetszőleges nevekkel megalkotnia. Ilyenek lehetnek pl., Tarolo, Garazs, Terem_garázs, Lift.	  
Legfontosabb talán a "vizora", aminek az értéke van/nincs. Ilyenkor a 90 Ft / m2, de vízórás 50.50 Ft / m2  logika esetén a képlet a kövekező: :NM*HA(vizora, 50.5, 90) 	  
A Tartozákoknál felvett 0/1 értékeket is lehet logikai változóként használni a képletekben Nem/Igen avagy Nincs/Van értékekkel, pl.  HA(Manzart, 80, 90)*NM   (Ez a HA(Manzart=1, 80, 90)*NM -rel egyenértékű)
A képletekben szereplő összegekben csak tizedes pontok lehetnek, mert a vessző a paramétereket választja el.	
Pl. a Garazs tartalma lehet m2  vagy  0/1/2/... db is. Ettől függően kell a képletben rá hivatkozni. 0/1/2... esetén egy 1000Ft-os garázsonkénti előírás képlete: Garazs*1000 .  Különböző alapterületű garázsok esetén az alapterületet írtjuk be, 50ft/nm díj esetén ekkor a képlet: Garazs*50  .
 
A képletekben és a levelezésben is felhasználható  függvények:
HA(feltétel, igaz szám, hamis szám) :pl: HA(vizora, 50, 90)  ha a vízorás, akkor 50, egyébként 90 értéket ad vissza.*
OT(Szám)         : képletben 5 forintra kerekít, pl. OT(nm*90)  
ROUND(Szám, Kerekítés)   : a Számot kerekítés tizedesre kerekíti. Negatív kerekítésnél pl. -1 nél 10ft -ra lekerekít, pl. ROUND(nm*123,-1) 

* A "HA(" után logikai vátozónak vagy feltételnek kell lennie pl: vizora változó, mert az értéke Igen/Nem, vagy feltétel esetén pl. vizora=1 (mert a logikai változókat 0/1 értékű számként is felismeri a képlet.
A képlet feltételében összetett logikai kifejezés is lehet:
A logikai és akkor igaz, ha az elé és mögé írt logikai kifejezés is igaz, jelzése: .és., .ÉS., .and., .AND., &&  bármelyike jó.
A logikai vagy akkor igaz, ha bármelyik logikai kifejezés igaz, jelzése: .vagy., .VAGY., .or., .OR., ||
 

A képletekben és a levelezésben is felhasználható Albetét hivatkozások: 
NM           :Alapterület
M3            :Légköbméter
TUL_H      :tulajdoni hányad (albetét összes alapító okirat szerint*)
LAKOK_SZ: Lakók száma
VIZORA    :0: nincs 1:van 
CEG          :Cég-e? 0:nem, 1:igen
ONK          1:önkormányzati lakás, 0:nem   (Logikai és Numerikus változóként is kezelhetó)
+ a Törzsadatok->Tulajdonos törzs->Tartozékok -nál az ön által megadott numerikus jellemzők is, pl. PINCE, Garázs, Tároló, Komfort, Kertrész....
 
Példák:
ÖT(NM*HA(VIZORA, 50, 90))+garazs*2000     (vízórás lakás 50ft/nm, vízóra nélküli 90ft/nm, és ez öt ft-ra kerekítve, és még garázsonként 2000 Ft)
Ha(NM<50, 5000, 0)+Ha(NM=70, 6000, 0)+Ha(NM>80, 7000, 0)    ,   ugyan ez, de egymásba ágyazva alább:
Ha(NM<50, 5000, Ha(NM=70, 6000, Ha(NM>80, 7000, 0)))        (:bonyolultabb, de szebb megoldás)
Ha(LEPCSO=1, 80, Ha(LEPCSO=2, 85, Ha(LEPCSO=3, 90, 95)))*NM      (:Lépcsőházszám függő NM ár: 80/85/90/95, a "LEPCS" -t a tartozékoknál vigye be )
Ha(berlo, 200, 150)*nm   VAGY:  (150+berlo*50)*nm      (A "berlo" -t a tartozékokba kell felvinni, 0/1 értékkel)
NM*Ha(komfort=0, 100, ha(komfort=1, 110, 120))   ("komfort" nélküli lakás (0) nm díja 100, komfortos (1): 110, minden másé 120 Ft/nm)
NM*100+Lakok_sz*500 +250             (:100ft/nm + 500ft/fő szemétdíj +250 ft/lakás)
Ha(ONK.vagy.CEG, nm*200, nm*150)
*TIPP: Ha a tulajdoni hányad (tul_h) -ban benne van pl. a garázs és a lakás is, akkor a lakás előírásban nem használhatjuk fel. Vagy a nm-re hivatkozzon a képlet, vagy ha a tulajdoni hányadra kell megadni a képletet, akkor a tartozékokban létre kell hozni külön lakás és garázs tul.hányadokat, pl.: LAK_TULH és GAR_TULH, és a képletben ezekre hivatkozni, pl.:  LAK_TULH*120+GAR_TULH*50

 
A felhasználható képletek és hivatkozható változók listája még bővülni fog. 
Ha nem találta meg a szükséges képletet, bátran kérdezzen!

A Program egyik legfontosabb alap funkciója az évenkénti 3 oszlopos Tervezés: 

              "Előző évi Terv,  Tény,  Következő Évi Terv".
A Tervezés és Beszámoló funkciókat nagyon érdemes használni, mert rendkívül jó, áttekinthető, a létező leggyorsabb és könnyen kezelhető módszer, rugalmas, jól paraméterezhető, alábontható, valamint számszakilag garantáltan helyes, mert kimutatottan megegyezik a Bevétel-kiadás a Bank+pénztár forgalom változásával. 
Ehhez itt könyvelési analitika kódonként, azaz költség/bevétel nemenként meg kell adni, hogy a következő évben a Tény-hez képest hány %-os az emelkedés : Terv% VAGY összegszerűen megadni : Terv Összeg.  (pl. Tetőfelújítás 1.000.000 Ft)
Ha a Terv% és Terv összeget 0-n hagyja, akkor a Tervezett összeg a Ténnyel fog megegyezni.
Kinullázni a terv összeget csak úgy lehet, ha a Terv%-ba '-100' -at ír.
Az első "Előző évi Terv" oszlop az előző évből jön, vagy az első nyitó évben megadható, és az előző évből való újranyitással is áthozható, ezt önnek kell eldönteni. (Az áthozatal csak akkor működik jól, ha az összes analitika kód kötve van az előző évihez.	 
(Ha az évet a MINTA-ház számlatükrével nyitottuk meg, akkor az előző évi analitika kódokat kötni kell az ideihez (Nyitás->Nyitási adatok), különben nem tudja az ez előző tervet áthozni, és újranyitni sem.)
A második "Tény költség" oszlop adatai a könyvelésből jön, ezért itt nem módosítható.  
(A Beszámolóban is ugyan ez az oszlop van.)
Ha a Fűtés, Víz, stb. befizetéseket a Közös költséggel összevontan könyvelte, akkor ezek a tervezés és beszámolóban is összevontan lesznek benne. Azonban ha évente egyszer átvezeti az E1 közös költség befizetést az E2 pl.Fűtésre, akkor ez is meg van oldva. Ezt jelenleg 2 lépésben az ISM ismeretlen befizetőn keresztül tudja átkönyvelni. (Ehhez egy Q Átvezetési pénztárat célszerű használni.)
Ebbe a listába további új költségnemeket a Törzsadatok->Analitika tözs-nél tud felvenni. 
A Táblázatba beírni úgy lehet hogy dupla kattintás vagy Enter, beírás, majd Enterrrel kell zárni.
A "Terv számolt" oszlopnál a Tényleges terv forintban látható, ami vagy a Tényköltség*Terv% oszlopokból jön, VAGY az előző Tervösszeg mezőt másolja ide.
A jobb alsó Módosítás.... gombbal az Analitika neve csak a tervező listákban átírható másra, valamint Megjegyzés fűzhető hozzá, ami a listákon nem látszik.
Ha az Analitika nevét módosította, akkor azt aláhúzottan mutatja, az aláhúzás a PDF-ben nem látszik. Az egeret rá húzva gyorstippként mutatja az eredeti Analitika nevet.
A  Következő menüpontban, a  "Terv összeállítása"-nál tudja az itteni sorokat szebb Terv formátummá alakítani. (leírás ott, az on-line rendszerben)
Az önálló "Beszámoló" lényegében a terv középső oszlopával egyezik meg. 
(leírás ott, az on-line rendszerben)


A Nyitás->Ház adatok, Új év Nyitása,  Új Ház menüpontok:
Az itt levő ház adatokat először a Társasházak kezelése, Új Ház megnyitásakor kell kitölteni, és később a Nyitás, Ház adatok -nál tudjuk módosítani.
Új ház létrehozása a Profi programból való Import-tal is lehetséges (jobb felső sarok fekete ikonnál), ilyenkor itt nem kell megnyitni a házat. 
Az Új házhoz adunk egy teljes számlatükröt. Azonban, ha már van egy "MINTA" nevű ház (nagybetűkkel), akkor  akkor ezen ház Számlatükrét és Szállító törzsét másolja az új házba. (MINTA ház bármilyen új vagy meglevő ház átnevezésével is létrehozható, akár ideiglenesen is.)
FÜLEK:
1) Ház Alapadatoknál érdemes minden adatot jól kitölteni, mert a listák fejlécében ezek szerepelnek, különösen import után ezeket javítani kell. A Háznév-ben ne legyen benne a cím, mert akkor a cím duplán fog megjelenni a listafejléceken. Elég annyi hogy "Társasház".
Az Üzemeltetési Bankszámla számot azért kell itt megadni, mert az ügyfélkapúban és a tulajdonosi elszámolás listák kiegészítő levelében ezt a számot lehet feltüntetni utalási célból - (A Banktörzsben levő számla számokra a levélben nem tudunk hivatkozni, de azt is töltse ki, mert pl. az Xml automatikus bankkönyvelő ebből ismeri fel a bankot.)
Lakásszövetkezet esetén az Össz tulajdoni hányadba az összes m2 irandó, egyrészt mert nem lehet üresen hagyni, másrészt ez egy fontos hiány ellenőrzési pont.	
Csak Lakásszövetkezet esetén van egy: 'Lakássszövetkezetté alakítás' gomb: Itt a m2 adatokat a Tulajdoni hányad-ba másolja, mert a hiány ellenőrzése miatt erre is szükség van, de a listákon nem fog látszani.	
A "Hírdetmény" szövege, a szavazás, stb. lakásszövetkezetnél eltér.
2) A közösképviselő név, telefon, emailcím adatai kerülnek a listák aláírás sorába.	
A Közösképviselő e-mail címe a felajánlott info@ön-domain-neve.multihaz.hu Jelentősége ott van, hogy a Multiház rendszer által kiküldött leveleknek az itt megadott címe lesz a válaszcím, ezért az esetleges válaszokat is erre kapja vissza. A levelek feladója a Közös képviselő neve lesz, de mindenképpen multiházas címről megy ki. (Bár nagy fejlesztéssel megoldható lenne, hogy a felhasználó megadhassa a saját fiókja adatait, akkor lehetne arról is levelet küldeni, de akkor sok olyan feltételnek kéne teljesülni, ami szinte biztosan nem fog, és akkor egyáltalán nem működne a levélküldés.)  Ezen Multiházas fiok esetén a válasz leveleket a felső csíkon levő zöld levélládájába kapja. A leveleket egy komolyabb "Roundcube"* levelező programból is kezelheti, ahol sok funkció van, válaszolhat is a levelekre. Ide a Jobb sarok Összesház menü (Fekete emberke) -> Webmail bejelentkezés-nél léphet be, jelszó nélkül is, ha teljes joga van.	  
*A Roundcube helyett Outlook, Thunderbird, stb, valamint Mobiltelefonos kliens/levelőző programok is használhatóak, amik a Multiházprogramot megkerülve akár közvetlen is elérhető. Ennek leírása az Összesház menü->"Webmail kapcsolat paraméterei"-nél van.	

Amennyiben a multiházas címet átírja a saját régi email címére, akkor a válasz leveleket oda kapja.
A hibás email cím okozta hiba az rendszerüzenet ("Mail delivery"), és nem válaszlevél, ezért az mindenképp a multiházas címre megy, ezért a multiházas levélládát mindenképpen olvasni kell, ha megjelenik a zöld levélláda ikon, sőt a hibás címeket javítani vagy törölni is kell, hogy a Multiház ne kerüljön spamlistára.)
3) Itt a Könyvelés közbeni viselkedést paraméterezhetjük be. 
- "A befizetéseket a Közös költséggel egybe könyveli? (egybe javasolt)" kérdés megfontolt kitöltése rendkívül fontos:  Először döntsük el, hogy a 2,3,...9,E (Fűtés Víz, Stb.,Egyedi) Tulajdonosi előírások/kötelezettségek-hez tartozó BEFIZETÉSEKET az 1: Közös költséggel egybe kívánja-e könyvelni, vagy külön-külön előírásonként párosítva. Ez utóbbi esetben egy egyösszegű befizetésnél elég nehéz eldönteni, hogy abból mennyi menjen a Közösktsg-re, mennyi a Fűtés, Víz, stb.re. Éppen ezért kifejezetten azt javasoljuk, hogy 1 befizetést 1 összegben könyveljen le, vagyis ne bontsa szét. Egybekönyvelés esetében is az előírásokat külön-külön fogja látni, tehát a tulajdonos nem kap kevesebb információt, és egyszerűbb, áttekinthetőbb is lesz az elszámolás és az összesítők is:. Egybekönyvelés esetén minden befizetés a Közösktsg befizetésnél lesz, ezért a 2,3..(Fűtés,Víz..) egyenlegek nem lesznek az elszámoláson és az összesítő listákon sem, ami a kevesebb oszlop miatt szintén sokkal átláthatóbb.	
Egybekönyvelés esetén minden sokkal egyszerűbb, és még az automatikus könyvelésnél sem kell trükközni a szétosztásnál.	
Azonban ha az egyik előírás adóköteles, pl. bérleti díj, akkor már nem lehet egybekönyvelni, hogy az adóköteles bevételbe kerüljön az odavaló összeg.	
Ha van kamatszámítás, de nem minden aktív előíráson, akkor az egyenlegeik nem vonhatók össze, és ezért szintén nem lehetséges az egybekönyvelés.	
Egybe könyvelés esetén könyveléskor az E2...E9 kódok nem is választhatók ki!, és a Tulajdonosi befizetés bontással menüpont sem látható. 
Tehát minden bizonnyal érdemes egybe könyvelni, ha csak nem kifejezetten elutasítja a ház. De ekkor is érdemes megmutatni a sokkal áttekinthetőbb listákat, és akkor talán megértik, hogy nem kapnak kevesebb információt. Programcserénél és évváltásnál is mindenképp érdemes újra átgondoltatni ezt velük. Jogi szempontból sem indokolt a különkönyvelés.
Ha egybe könyvel, annak azért van egy könnyen kiküszöbölhető hátránya, hogy a tervezés és beszámolóban a Fűtés, Víz, stb. befizetések a Közös költséggel összevontan lesznek benne. Azonban ha évente egyszer 2 lépésben átvezeti az E1 közös költség befizetést az E2 pl.Fűtésre, akkor ez is meg van oldva. Ezt jelenleg az ISM ismeretlen befizetőn keresztül tudja átkönyvelni. (Ehhez egy Q Átvezetési pénztárat célszerű használni.)
- Az "Automatikus szétosztás legyen-e Bankimport és OC31 esetén?" csak akkor látható, ha az előbbi szétosztás kérdés nem pipált. Ha kéri, akkor a befizetett összeget az előírások sorrendjében kielégítve párosítja be az előírásnemekhez.
- Ha a postai csekkes befizetés után csekkdíj előírást ír elő a ház, akkor annak csekkenkénti összege és százalékos részét itt kell megadni.   Hasonlóan lehet kezelni a banki készpénzes befizetések díját is. Ha ezek nem nullák, akkor könyvelés közben megkérdezi, hogy csekkes-e a befizetés.
- Ha a "Könyveléskor pénztárbizonylatot kér-e?" kérdést bepipálja, akkor pénztári naplófőkönyvi könyvelési tételek rögzítése után azonnal nyomtat pénztárbizonylatot is. Utólag is nyomtathat pénztárbizonylatokat a Könyvelési listák-> "Pénztárbizonylat lista" menüpontnál is. További leírás itt található. (Ez a pénztárbizonylat modul.) 
- "A tulajdonosi elszámolás Összesítőkön 'Áthozat', 'Hátralék' helyett 'Nyitó egyenleg', 'Egyenleg' " kérdést ne pipálja be - mert logikus, hogy az előírás táblán a fizetendő áthozatot előírásnak tekintjük és az pozitív - kivéve, ha hozzászokott a fordított logikához, mi szerint pl. az 5000 Ft Hátralék helyett inkább -5000 Ft Egyenleget szeretne látni. Vagyis ha pipálja, akkor az összesítők fejléce 'Áthozat', 'Hátralék' helyett 'Nyitó egyenleg', 'Egyenleg' lesz, és az előjelek is megfordulnak.
- "Tömörített F2 nézet":Az "F2" gombon elérhető naplófőkönyv áttekintésnek van egy alternatív,tömörebb,
keskenyebb vagyis jobb formátuma, ami itt választható ki. Ez olyan mint a Bizonylat jegyzék lista, ezért oldalmozgatás nélkül is látszik a lista teljes szélessége.
4) A  Kamatszámítás fülön lehet a kamatszámítás beállításait megadni. (modul) A kamathaladék napjai és hónapjai összeadódnak. A Pozitív kamattal számoljon-e kérése esetén ha túlfizetés van, vagyis kamatot kapna, akkor ezt nem kapja meg, de a fizetendő kamatot csökkenti ezzel, de a tőkét nem. (Vagyis ha neki járó kamata lenne, azt beszámítjuk a fizetendő kamatba eldobás helyett.) Javasoljuk a költségeket az egyedi előírásba tenni, és erre nem kérni kamatszámítást. Csak a nyitó évben a Nyitó kamat a Nyitás -> EE Nyitó, Nyitó kamat menüpontnál módosítható. FIGYELEM: Ha a Kamatszámítás ki van kapcsolva, akkor a nyitó kamatot nem vesszük figyelembe!  (Volt Profis felhasználók részére megjegyzem, hogy a kamat számítása eltér a Profiétól, mert a befizetésből előbb a kamatot vonja le. 	
Ha a Kamatszámítás részletezését is kéri, akkor a Teljes Elszámoláson jól látható a számítási módszer, ennek leírása ott található.	
Felül a "Kamattábla %-ok megadása" linkre kattintva akár minden nap is változtatható a kamat%  Ugyan ez a tábla a Nyitás->Kamattábla -nál is elérhető.  	
Ha évközben indul a kamatszámítás, akkor jan.1-re még ne írjon elő kamatot.	
Amennyiben nincs minden aktív előíráson kamatszámítás, akkor az egyenlegeik nem vonhatóak össze és ezért nem lehetséges egybekönyvelés sem!
5) A Törzsek fülön a könyvelés közbeni Vevő és Szállító törzsek láthatóságát, kezelhetőségét állíthatja be, hogy ne kelljen felesleges kérdéseket átugrania, ezzel is gyorsítva a könyvelést. (A Bejövő/Kimenő számla felvitelnél mindenképp használható.) Az "alapértelmezett összeg" azt jelenti, hogy könyveléskor az összeg mezőben az analitika törzsben megadott alapértelmezett összeget fogja felajánlani, illetve ha a vevő/szállító törzsben van alapértelmezett összeg, akkor viszont azt.	
Itt lehet még az Önkormányzati lakások nevét "Önkormányzat"-ról másra átnevezni, pl. az építtető, eszközkezelő-re. 
6) Listák  fülön a listák fejlécébe kerülő mai napi "Készült" dátumot lehet letiltani (:pipa, üres dátum), vagy megadni, hogy mi legyen. (Ezt meg is jegyzi).	
(A Tulajdonosi listák esetén a keretben levő 3 oszlopos tulajdonosi adatokat sorosan is meg lehet jeleníteni, ha bepipálja a "A tulajdonosi elszámolás fejléc 3 oszlopos helyett soros legyen?" kérdést, de ez kevésbé szép.)
7) Számlaadatok fülön lehet megadni a Multiház programmal való számlázás esetén a számlázási funkció bekapcsolását, a számla fejléc, lábrész adatait, illetve a legelső számla sorszámát is. Ha már állított ki számlát, vagy megadta a kezdősorszámot, a kezdősorszám már nem változtatható. A számlák a Számlák->Kimenő számla menüpontban készíthetők el, további leírása ott van.
Az Átutalásos szöveg alapértelmezett és javasolt szövege: "Kérjük a fenti összeget 8 napon belül a $$e_uzemszsz számlánkra utalni.  $$soremel Késedelmes fizetés esetén 20% kamatot számolunk fel." Itt a $$e_uzemszsz helyén a ház bankszámlaszáma lesz, és a  $$soremel  újsort indít.  (Ctrl-C - Ctrl-V -vel is bemásolhatja innen.)	
a "Csak folyamatos teljesítésű számlákat könyvel?"  pipálása esetén a felajánlott Határidő a Teljesítés dátumával fog megegyezni.	
A Számlázást egy próbaházban érdemes kipróbálni, mert kiállított számla nem törölhető, nem módosítható.
8) Az utolsó fülön, a jobbszélen a Ház törlése az összes évével és minden adatával együtt véglegesen törölhető, ami előtt azért még kétszer rákérdez.
Az utolsó év önállóan is törölhető, de újra is nyitható a könyvelési adatok megtartásával, ehhez vissza kell menni az előző évbe, és ott a nyitás, Új év nyitása menüponton belül találja meg az évtörlést.
A fülek között lehet ugrálni, elég az utolsó módosítás után egyben menteni.
Az itt nem bevihető társasházi adatokat, információkat, telefonszámokat javasolt a Jegyzettömbbe felvinni, amit a Nyitás és az Áttekintés oldalról is elér. 
A Naplófőkönyvi Bankok, Pénztár, Tartozások nyitóegyenlegeit  a 
Nyitás->Nyitási adatok menüpontnál adhatja meg.
A frissebb leírásokat és a kihagyott, kezdetben kevésbé fontos súgókat magában a  © Profi Multiház program on-line súgóiban találja még!

Schuller András 
www.scha.hu
profi@scha.hu
267-3648         (9-24h)
30/942-42-48   (9-22h)
hétvégén is!

Végül kiemelem a legfontosabb, használat közben gyakran figyelembe nem vett információkat: 

♦ A Banki import modul az egyik legjobb rengeteg munkaidőt megtakarító funkció, de érthetetlen módon sokan még sem használják, ÉRDEMES!  A banki számlatörténet XML-be mentését itt feltöltve a Multiház programba, annak MINDEN tételét lekönyveli! A biztos beazonosításhoz a tulajdonosok vagy beírhatják a megjegyzés rovatba a '$$utaláskod'-jukat, vagy ha nem akkor a programnak meg is tanítható!  A funkció és leírása a Könyvelés->Banki import -nál van, feltétlen olvassa el!  
 ♦ A beépített Tervező-Beszámoló funkciókat nagyon érdemes használni, mert rendkívül jó, áttekinthető, a létező leggyorsabb és könnyen kezelhető módszer, rugalmas, jól paraméterezhető, alábontható, valamint számszakilag garantáltan helyes, mert kimutatottan megegyezik a Bevétel-kiadás a Bank+pénztár forgalom változásával. Ha netán hiányolna benne valamit, kérem jelezze, megoldjuk, vagy megmutatjuk, hogy hogyan érheti el a kívánt célt!  (A fájlba kimentett PDF a Levelezés-nél már mindenkinek elküldhető.)
♦ A Tulajdonosi elszámolások végére érdemes hozzátenni a Záró levelet, amiben sok fontos információt lehetne könnyen kiközölni (pl. Utaláskód, Ügyfélkapuhasználat, bankszámlaszám, stb.).
♦ Hasznos lenne akár hetente megnyomni a Nyitás->Házműveletek->Ügyfélkapukiközlés gombot, ugyanis így azok kapnak az ügyfélkapuba belépési lehetőséget emailben, akik eddig még sohasem léptek be. Ez azért fontos, hogy egy hatékony gyors ügyféltájékoztatási rendszert építsen ki minél több tulajdonos felé. Ehhez érdemes bármi áron begyűjteni az e-mail címeket. Ahhoz, hogy a kaput máskor is használják, hasznos információkkal is fel kéne tölteni a "Dokumentum tár"-at (pl. mindig a friss Közgyűlési jegyzőkönyv, stb. legyen.) és az "Ügyfélkapu Információk"-at. (Összes-Ház menű a jobb felső sarok, súgó ott.) 
♦ Ha a ház belépő oldalán levő "Tulajdoni hányad hiány" és "Társtulajdoni hányad kitöltöttség" ablakok megjelennek, az az eltüntetendő hibákat mutatja, különben hibás és támadható lehet a jelenléti ív és némileg hibás elszámolások, kivetések lehetnek!
♦ Egy hitelszámlát bankszámlaként és negatív egyenleggel könyvelni több okból helytelen, ezt Tartozásként kell könyvelni, különben meghamisítja a beszámolót, és a készülő mérleget is, ezért a 2018-as évben mindenképp helyesbíteni kell. Részletes leírás a Törzsadatok->Bank-Pénztár utolsó bekezdésében.
♦ A beérkezett leveleket jó lenne minél hamarabb feldolgozni, különös tekintettel a "Kézbesíthetetlen...","Mail delivery..." tartalmuakat, mert ezeknél rossz a címzett email címe. A rossz email címeket kérjük törölni a tulajdonos törzsből, vagy javítani, mert a levelei nem fognak célba érni, és az email fiokja is betellhet, ami a kimenő leveleket is blokkolhatja, ráadásul a sok hibás címre küldött levél miatt a címünk spamlistára kerülhet!
♦ A levelező szerveren is van egy nagyobb tárhely korlát. Amikor a szerveren törli a leveleket, akkor az a "Kuka"-ba kerül. Néha a Kukát is törölni kell, csak akkor szabadul fel a tárterület.
♦ Mindenkinek előnyös lenne és nagyon szeretném is kérni, hogy amennyiben más közös képviselőnek ad le társasházat, abban esetben az új képviselőnek is Multiházzal adja át a könyvelést. Ha már ő is Multiházas, akkor csak egy levelet kérek írni nekünk, hogy jogunk legyen átmásolni hozzá. Ha más programot használ, akkor is megkaphatja egy új Multiház programba másolva, hogy az új képviselőnek egyrészt lehetősége legyen megismerni a Multiházat, másrészt több éves adatbázissal kaphassa meg a teljes könyvelést, és így újrakönyvelés nélkül tudja a munkát folytatni. (Továbbá így kevésbé fogják Önt mindenféle kérdésekkel macerálni.)  Ehhez kérem megadni az átvevő képviselő elérhetőségét is, hogy belépést adhassunk neki a mi rendszerünkben. Köszönjük.

[bookmark: _GoBack]A Facebookon van egy "Magyarországi Közös Képviselők Csoportja". Aki még nem tag, az kérheti a felvételét. 
Itt van egy programszavazás is: https://www.facebook.com/groups/985930874781425/permalink/2379689968738835/   
Ha megelégedet a Multiházzal, akkor kérem, hogy szavazzon is ránk. (ha már tag.)

